കോണ്ഗ്രസ് യൂണിറ്റ് കമ്മിറ്റികള്ക്ക് തുടക്കമായി പാര്ട്ടി പൂര്വാധികം ശക്തിയോടെ തിരിച്ചുവരുമെന്ന് കെ സുധാകരന് എംപി പാലക്കാട് : കോണ്ഗ്രസിന്റെ ചരിത്രത്തില് ആദ്യമായുള്ള യൂണിറ്റ് കമ്മിറ്റികള്ക്ക് പാലക്കാട് തുടക്കം കുറിച്ചു. ആറ്റശേരി ഇറക്കിങ്ങല് യൂണിറ്റ് കെപിസിസി പ്രസിഡന്റ് കെ. സുധാകരന് എംപി രൂപീകരിച്ചുകൊണ്ട് യൂണിറ്റ് കമ്മിറ്റിയുടെ സംസ്ഥാനതല ഉദ്ഘാടനം നിര്വഹിച്ചു. കോണ്ഗ്രസ് പൂര്വാധികം ശക്തിയോടെ തിരിച്ചു വരുമെന്നും കെ സുധാകരന് എംപി പറഞ്ഞു. ബൂത്ത് കമ്മിറ്റികള്ക്ക് കീഴെയുള്ള കോണ്ഗ്രസിന്റെ അടിസ്ഥാന ഘടകമായ യൂണിറ്റ് കമ്മിറ്റികള്ക്ക് ആണ് പാലക്കാട് തുടക്കം കുറിച്ചത്. ഒരോ ബൂത്ത് കമ്മറ്റിക്ക് കീഴിലും കുറഞ്ഞത് 5 യൂണിറ്റ് കമ്മിറ്റികള് എങ്കിലും രൂപീകരിക്കും. 20 മുതല് 30 വരെ ഉള്ള വീടുകള് ഉള്കൊള്ളുന്നതാണ് കോണ്ഗ്രസ് യൂണിറ്റ് കമ്മിറ്റികള്. ആറുമാസത്തിനകം ഒരു ലക്ഷം കോണ്ഗ്രസ് യൂണിറ്റ് കമ്മിറ്റികള് രൂപീകരിക്കുമെന്ന് കെപിസിസി പ്രസിഡന്റ് കെ സുധാകരന് എംപി പറഞ്ഞു. സംസ്ഥാനത്തെ ആദ്യ യൂണിറ്റ് കമ്മിറ്റിയായി കരിമ്ബുഴ ആറ്റശേരി ഇറക്കിങ്ങല് യൂണിറ്റ് മാറി. കോണ്ഗ്രസിന്റെ അസ്ഥിത്വം ശക്തിപ്പെടുത്തി പാര്ട്ടിയെ പൂര്വാധികം ശക്തിയോടെ തിരിച്ചു കൊണ്ടുവരുമെന്ന് കെ സുധാകരന് എംപി പറഞ്ഞു പ്രസിഡന്റ്, സെക്രട്ടറി, ട്രഷറര്, രണ്ട് ബൂത്ത് കമ്മിറ്റി പ്രതിനിധികള്, എല്ലാ കോണ്ഗ്രസ് അനുകൂല വീട്ടില് നിന്നും ഒരോ എക്സിക്യൂട്ടീവ് അംഗങ്ങള് എന്നിവര് അടങ്ങിയതാണ് യൂണിറ്റ് കമ്മിറ്റി. ബൂത്ത് കമ്മിറ്റികള് തെരഞ്ഞെടുപ്പ് കാലത്താണ് കൂടുതലായി സജീവമാകാറുള്ളത്. യൂണിറ്റ് കമ്മിറ്റികള് വരുന്നതോടെ സംഘടനാ സംവിധാനം കൂടുതല് ശക്തിപ്രാപിക്കുമെന്നാണ് വിലയിരുത്തല്. കരിമ്ബുഴയിലെ വീട്ടമ്മമാര് നെയ്തെടുത്ത ചര്ക്കാങ്കിത ത്രിവര്ണ പതാക യൂണിറ്റ് കമ്മിറ്റികള്ക്ക് ചടങ്ങില് വിതരണം ചെയ്തു. ഡിസിസി പ്രസിഡന്റ് എ തങ്കപ്പന് അധ്യക്ഷത വഹിച്ചു. എഐസിസി സെക്രട്ടറി പി.വി മോഹന്, കെപിസിസി വര്ക്കിംഗ് പ്രസിഡന്റുമാരായ കൊടിക്കുന്നില് സുരേഷ്, പി.ടി തോമസ് എംഎല്എ, എംപിമാരായ വി.കെ ശ്രീകണ്ഠന്, രമ്യ ഹരിദാസ്, പി ഹരിഗോവിന്ദന് മാസ്റ്റര് ഉള്പ്പെടെയുള്ള കോണ്ഗ്രസ് നേതാക്കള് ചടങ്ങില് പങ്കെടുത്തു.